
SC2018-25134/26.10.2018 
RAPORT DE SPECIALITATE                              
              Privind  aprobarea închirierii imobilului compus din  demisol +parter +etajul I şi teren aferent, situat în Timişoara, Bv. 16 Decembrie 1989  nr. 24  în care funcţionează  Clinica  de Obstetrică şi Ginecologie  a Spitalului Clinic Municipal de Urgenţă Timişoara.
       Având în vedere Expunerea de motive  nr. SC2018-25134/26.10.2018 a Primarului Municipiului Timişoara şi Proiectul de hotărâre privind  aprobarea închirierii imobilului compus din  demisol +parter +etajul I şi teren aferent, situat în Timişoara, Bv. 16 Decembrie 1989  nr. 24  în care funcţionează Clinica de Obstetrică şi Ginecologie a Spitalului Clinic Municipal de Urgenţă Timişoara.
     Facem următoarele precizări:

     Demisolul, parterul, şi etajul I, din imobilul, situat în Timişoara, Bv. 16 Decembrie nr. 24 cu suprafaţa construită desfăşurată de 2129,50 mp şi teren construit şi neconstruit în suprafaţă de 797,00 mp este proprietatea  Fundaţiei Caritatea prin  retrocedare şi este utilizat de Spitalul Clinic Municipal de Urgenţă Timişoara.

    Contractul de închiriere încheiat în baza HCLMT nr.150/10.05.2016, între Spitalul Clinic Municipal şi proprietar, cu o chirie negociată de 5100 euro/lună a expirat  la data de 10.05.2018 şi a fost prelungit prin act adiţional în aceleaşi  condiţii până la data de 10.08.2018.

   Spitalul Clinic Municipal de Urgenţă, în calitate de chiriaş, prin adresele  cu numerele SC2018 - 6014/14,03.2018, SC2018-13749 /12.06.2018, însoţite de adresele Fundaţiei Caritatea cu numerele F222/28.02.2018, F682/08.06.2018, a solicitat sprijinul instituţiei noastre pentru încheierea  unui nou contract de închiriere  pentru acest imobil.

   Din raportul de evaluare întocmit de Fundaţia Caritatea a rezultat o chirie estimată de 3,5 euro /mp/lună, chiria  totală  pe  întreg imobilul fiind de 7435,25 euro/lună.

    Oferta de închiriere  făcută de Fundaţia Caritatea  a fost  de 5962,60 euro/ lună pe o perioadă de 2 (doi ani).

    Din raportul de evaloare întocmit de Municipiul Timişoara a rezultat o chirie estimată de 3,00 euro /mp/lună, chiria  totală pe întreg imobilul fiind de  6600,00 euro/lună.

     Având în vedere că Fundaţia Caritatea şi-a exprimat intenţia de a încheia un nou contract de închiriere cu o chirie mai mare decât cea  prevăzută în contractul anterior (5100euro/lună), materialul privind închirierea imobilului a fost înaintat Comisiei de negociere  cu terţii, în vederea negocieri chiriei.
     Conform Procesului verbal nr. 6/22.10.2018, Comisia de negociere cu terţii a negociat cu  reprezentatul Fundaţiei Caritatea, închirierea imobilului pe o perioadă de 3 ani în următoarele condiţii:  în primul an cu o chirie de  5.700 euro/ lună, în al doilea an cu o chirie  5.960 euro/lună, în al treilea an cu o chirie de 6.500 euro/ lună.

      De asemenea în cadrul negocierilor părţile au stabilit că Spitalul Clinic Municipal va achita chiria până la data încheierii contractului, inclusiv restanțele.

     Conform prevederilor  art. 190^6 din Legea nr. 95/2006 privind reforma în domeniul sănătăţii, actualizată, bugetele locale participă la finanţarea unor cheltuieli de administrare şi funcţionare, respectiv bunuri şi servicii, investiţii, reparaţii capitale, consolidare, extindere şi modernizare, dotări cu echipamente medicale ale unităţilor sanitare cu paturi transferate, în limita creditelor bugetare 
aprobate cu această destinaţie în bugetele locale.  Chiria  va fi  alocată din bugetul local de la  cap. 66.02 Sănătate, alin 51.01.46- transferuri  de la bugetele locale către instituţii  publice şi activităţii finanţate integral sau parţial  din venituri proprii pentru  finanţarea sănătăţii.

     Având în vedere cele expuse mai sus şi  a faptul că în prezent  nu dispunem  de un alt imobil  care să asigure condiţii optime pentru desfăşurarea activităţi Clinici de Obstetrică şi Ginecologie din cadrul Spitalului Clinic Municipal de Urgenţă Timişoara apreciem că:            

      - proiectul de hotărâre privind aprobarea închirierii imobilului compus din demisol+parter +etajul I şi teren aferent, situat în Timişoara, Bv. 16 Decembrie 1989  nr. 24  în care funcţionează  Clinica de Obstetrică şi Ginecologie a Spitalului Clinic Municipal de Urgenţă Timişoara,îndeplineşte condiţiile pentru a fi supus dezbaterii Consiliului Local al Municipiului Timişoara. 
                  PT. ŞEF SERVICIU, 

